**คำอธิบายรายวิชา**

**กลุ่มสาระการเรียนรู้ศิลปะ ระดับชั้นมัธยมศึกษาปีที่ 4**

**รหัสวิชา ศ30102 รายวิชา ศิลปะพื้นฐาน 2**

**จำนวน 0.5 หน่วยกิต เวลา 20 ชั่วโมง**

**สาระที่ 1 ทัศนศิลป์**

**มาตรฐาน ศ 1.1** สร้างสรรค์งานทัศนศิลป์ตามจินตนาการ และความคิดสร้างสรรค์ วิเคราะห์ วิพากษ์ วิจารณ์คุณค่างานทัศนศิลป์ ถ่ายทอดความรู้สึก ความคิดต่องานศิลปะอย่างอิสระ ชื่นชม และประยุกต์ใช้ในชีวิตประจำวัน

**ตัวชี้วัด**

1. ศ 1.1 ม.4-6/1 วิเคราะห์การใช้ทัศนธาตุ และหลักการออกแบบในการสื่อความหมายในรูปแบบต่าง ๆ
2. ศ 1.1 ม.4-6/2 บรรยายจุดประสงค์และเนื้อหาของงานทัศนศิลป์ โดยใช้ศัพท์ทางทัศนศิลป์
3. ศ 1.1 ม.4-6/3 บรรยายจุดประสงค์และเนื้อหาของงานทัศนศิลป์ โดยใช้ศัพท์ทางทัศนศิลป์
4. ศ 1.1 ม.4-6/4 มีทักษะและเทคนิคในการใช้วัสดุอุปกรณ์ และเทคนิคของศิลปินในการแสดงออกทางทัศนศิลป์
5. ศ 1.1 ม.4-6/5 สร้างสรรค์งานทัศนศิลป์ด้วยเทคโนโลยีต่าง ๆ โดยเน้นหลักการออกแบบและการจัดองค์ประกอบศิลป์
6. ศ 1.1 ม.4-6/6 ออกแบบงานทัศนศิลป์ได้เหมาะกับโอกาสและสถานที่
7. ศ 1.1 ม.4-6/7 วิเคราะห์และอธิบายจุดมุ่งหมายของศิลปินในการเลือกใช้วัสดุอุปกรณ์ เทคนิค และเนื้อหา เพื่อสร้างสรรค์งานทัศนศิลป์
8. ศ 1.1 ม.4-6/8 ประเมินและวิจารณ์งานทัศนศิลป์ โดยใช้ทฤษฏีการวิจารณ์ศิลปะ
9. ศ 1.1 ม.4-6/9 จัดกลุ่มงานทัศนศิลป์เพื่อสะท้อนพัฒนาการและความก้าวหน้าของตนเอง

**มาตรฐาน ศ 1.2** เข้าใจความสัมพันธ์ระหว่างทัศนศิลป์ ประวัติศาสตร์ และวัฒนธรรม เห็นคุณค่า งานทัศนศิลป์ที่เป็นมรดกทางวัฒนธรรม ภูมิปัญญาท้องถิ่น ภูมิปัญญาไท**ย**

**ตัวชี้วัด**

1. ศ 1.2 ม.4-6/1 วิเคราะห์ และเปรียบเทียบงานทัศนศิลป์ในรูปแบบตะวันออกและรูปแบบตะวันตก
2. ศ 1.2 ม.4-6/2 ระบุงานทัศนศิลป์ของศิลปินที่มีชื่อเสียง และบรรยายผลตอบรับของสังคม
3. ศ 1.2 ม.4-6/3 อภิปรายเกี่ยวกับอิทธิพลของวัฒนธรรมระหว่างประเทศที่มีผลต่อ งานทัศนศิลป์ในสังคม

**คำอธิบายสาระการเรียนรู้**

ศึกษา และวิเคราะห์งานทัศนธาตุและหลักการออกแบบ บรรยายจุดประสงค์งานทัศนศิลป์โดยใช้ศัพท์ ทางทัศนศิลป์ วิเคราะห์การเลือกใช้วัสดุ อุปกรณ์ และเทคนิคของศิลปินในการแสดงออกทางทัศนศิลป์ มีทักษะ และเทคนิคในการใช้วัสดุ อุปกรณ์ และกระบวนการในการสร้างงานทัศนศิลป์ ออกแบบและการจัดองค์ประกอบ ศิลป์ ด้วยเทคโนโลยีต่าง ๆ ออกแบบงานทัศนศิลป์ได้เหมาะกับโอกาสและสถานที่ วิเคราะห์และอธิบายจุดมุ่งหมาย ของศิลปินในการเลือกใช้วัสดุ อุปกรณ์ เทคนิคและเนื้อหาในการสร้างงานทัศนศิลป์ ทฤษฏีการวิจารณ์ศิลปะ จัดทำ แฟ้มสะสมงานทัศนศิลป์

โดยใช้ทักษะกระบวนการเรียนรู้แบบค้นพบ (Discovery Learning) ได้แก่ สร้างสถานการณ์หรือปัญหา ผู้เรียนวางแผนแก้ปัญหา รวบรวมข้อมูล วิเคราะห์ข้อมูล และสรุปผลการแก้ปัญหาด้วยตนเอง ทักษะกระบวนการ เรียนรู้แบบการสอนแบบวัฏจักรแห่งการเรียนรู้ (4MAT) ได้แก่ บูรณาการประสบการณ์ให้เป็นส่วนหนึ่งของ ผู้เรียน (Why) พัฒนาความคิดรวบยอดของผู้เรียน (What) พัฒนาแนวคิดและสรุปองค์ความรู้ด้วยตนเอง (How) เชื่อมโยงการเรียนรู้จนเป็นความรู้จริง (If) ทักษะกระบวนการ Davies’ Instructional Model ได้แก่ สาธิตทักษะ สาธิตและให้นักเรียนปฏิบัติทักษะย่อย ให้ผู้เรียนปฏิบัติทักษะย่อย เทคนิควิธีการ ให้ผู้เรียนเชื่อมโยงทักษะย่อย ทักษะกระบวนการ Cippa Model ได้แก่ ทบทวนความรู้เดิม แสวงหาความรู้ใหม่ ศึกษาทำความเข้าใจความรู้ใหม่ แลกเปลี่ยนความรู้ความเข้าใจกับกลุ่ม สรุปและจัดระเบียบความรู้ แสดงผลงานประยุกต์ใช้ความรู้ทักษะกระบวน การเรียนรู้ Cooperative Learning ได้แก่ เตรียมการสอนทำกิจกรรมกลุ่มตรวจสอบผลงานและทดสอบ สรุป บทเรียนและประเมินผลการทำงานกลุ่ม เพื่อให้เกิดความรู้ความสามารถในการสื่อสาร ความสามารถในการคิด ความสามารถในการแก้ปัญหา ความสามารถในการใช้ทักษะชีวิต ความสามารถในการใช้เทคโนโลยี พร้อมทั้ง รักความเป็นไทย ใฝ่เรียนรู้ รักชาติ ศาสน์ กษัตริย์ ซื่อสัตย์สุจริต มีจิตสาธารณะ มุ่งมั่นในการทำงาน มีวินัย อยู่อย่างพอเพียง และมีความเป็นสุภาพบุรุษอัสสัมชัญ